Hou op om te oordeel (1-6)
Hou aan vra, soek, klop (7-11)
Goue Reël (12)
Nou poort (13, 14)
Aan hulle vrugte geken (15-23)
Huis op rots, huis op sand (24-27)
Skares verstom oor Jesus se onderrigting (28, 29)
+Spr 9:7; Mt 10:14
Matt. 7:2Mt 18:33, 34; Jak 2:13
Matt. 7:6Spr 9:7; Mt 10:14
Matt. 7:15Han 20:29, 30
Matt. 7:21Ro 2:13; Jak 1:22; 1Jo 2:17; 5:3
Matt. 7:24Lu 6:47-49; Jak 1:25
Matt. 7:26Jak 1:23, 24
Matt. 7:271Ko 3:13
7 “Hou op om te oordeel,+ sodat julle nie geoordeel word nie, 2 want met die oordeel waarmee julle oordeel, sal julle geoordeel word,+ en met die maathouer waarmee julle uitmeet, sal hulle vir julle uitmeet.+ 3 Hoekom kyk jy dan na die splinter in jou broer se oog, maar jy sien nie die balk in jou eie oog nie?+ 4 Of hoe kan jy vir jou broer sê: ‘Laat my toe om die splinter uit jou oog uit te haal,’ wanneer daar ’n balk in jou eie oog is? 5 Jou skynheilige! Haal eers die balk uit jou eie oog uit, en dan sal jy duidelik kan sien hoe om die splinter uit jou broer se oog uit te haal.
6 “Moenie wat heilig is, vir die honde gee nie, en moet ook nie julle pêrels voor die varke gooi nie,+ sodat hulle dit nie onder hulle pote sal vertrap en omdraai en julle verskeur nie.
7 “Hou aan vra, en daar sal vir julle gegee word.+ Hou aan soek, en julle sal vind. Hou aan klop, en daar sal vir julle oopgemaak word.+ 8 Want elkeen wat vra, ontvang,+ en elkeen wat soek, vind, en vir elkeen wat klop, sal daar oopgemaak word. 9 Ja, wie van julle sal vir sy seun ’n klip gee as hy vir brood vra? 10 Of as hy vir ’n vis vra, sal jy tog nie vir hom ’n slang gee nie, of hoe? 11 As julle wat goddeloos is, dan weet hoe om goeie dinge vir julle kinders te gee, hoeveel te meer sal julle Vader wat in die hemel is, goeie dinge+ gee vir dié wat hom vra!+
12 “Alles wat julle dan wil hê dat mense aan julle moet doen, moet julle ook aan hulle doen,+ want dit is wat die Wet en die boeke van die profete beteken.+
13 “Gaan in deur die nou poort,+ want wyd is die poort en breed is die pad wat na vernietiging lei, en daar is baie mense wat daardeur ingaan, 14 maar nou is die poort en smal is die pad wat na die lewe lei, en daar is min mense wat dit vind.+
15 “Pasop vir die valse profete+ wat in skaapsklere+ na julle toe kom maar wat in werklikheid wolwe is wat julle wil verskeur.+ 16 Julle sal hulle aan hulle vrugte herken. Mense pluk nooit druiwe van dorings of vye van dissels nie, of hoe?+ 17 Net so dra elke goeie boom goeie vrugte, maar elke slegte boom dra waardelose vrugte.+ 18 ’n Goeie boom kan nie waardelose vrugte dra nie, en ’n slegte boom kan ook nie goeie vrugte dra nie.+ 19 Elke boom wat nie goeie vrugte dra nie, word afgekap en in die vuur gegooi.+ 20 Julle sal daardie mense dus aan hulle vrugte herken.+
21 “Nie elkeen wat vir my sê: ‘Here, Here,’ sal in die Koninkryk van die hemel ingaan nie, maar net die een wat die wil doen van my Vader wat in die hemel is.+ 22 Baie sal in daardie dag vir my sê: ‘Here, Here,+ het ons nie in u naam geprofeteer en in u naam demone uitgedryf en in u naam allerhande kragtige werke gedoen nie?’+ 23 En dan sal ek vir hulle sê: ‘Ek het julle nooit geken nie! Gaan weg van my af, julle wettelose mense!’+
24 “Daarom sal elkeen wat my woorde hoor en dit doen, soos ’n verstandige man wees wat sy huis op die rots gebou het.+ 25 En die reën het neergestort en die vloedwaters het gekom en die winde het gewaai en aan daardie huis geruk, maar dit het nie ineengestort nie, want dit was op die rots gebou. 26 Aan die ander kant sal elkeen wat hierdie woorde van my hoor en dit nie doen nie, soos ’n onverstandige man wees wat sy huis op die sand gebou het.+ 27 En die reën het neergestort en die vloedwaters het gekom en die winde het gewaai en daardie huis getref,+ en dit het ineengestort, en sy ineenstorting was groot.”
28 Nadat Jesus hierdie woorde gesê het, was die skare verstom oor die manier waarop hy geleer het,+ 29 want hy het hulle geleer soos iemand wat gesag het,+ en nie soos hulle skrifgeleerdes nie.